CELEX: 32020D2060
Language: hu
Date: 2020-12-07 00:00:00
Title: A Tanács (EU) 2020/2060 határozata (2020. december 7.) az Európai Unió nevében az egyrészről az Európai Közösség, másrészről a csendes-óceáni államok közötti átmeneti partnerségi megállapodás alapján létrehozott kereskedelmi bizottságban a megállapodásnak a Szamoai Független Állam és a Salamon-szigetek csatlakozásának figyelembevétele érdekébentörténő módosítása tekintetében képviselendő álláspontról

2020.12.15.   
               
               
                  HU
               
               
                  Az Európai Unió Hivatalos Lapja
               
               
                  L 424/23
               
            
         A TANÁCS (EU) 2020/2060 HATÁROZATA
         (2020. december 7.)
         az Európai Unió nevében az egyrészről az Európai Közösség, másrészről a csendes-óceáni államok közötti átmeneti partnerségi megállapodás alapján létrehozott kereskedelmi bizottságban a megállapodásnak a Szamoai Független Állam és a Salamon-szigetek csatlakozásának figyelembevétele érdekébentörténő módosítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösség, másrészről a csendes-óceáni államok közötti átmeneti partnerségi megállapodást (1) (a továbbiakban: a megállapodás), amely létrehozza egy gazdasági partnerségi megállapodás kereteit, 2009. július 30-án Londonban írták alá. Pápua Új-Guinea Független Állam 2009. december 20. óta, a Fidzsi Köztársaság pedig 2014. július 28. óta ideiglenesen alkalmazza a megállapodást.
                  
               
                     (2)
                  
                  
                     A megállapodás 80. cikke rendelkezik más csendes-óceáni szigetállamok csatlakozásáról. A Tanács az (EU) 2018/1908 (2) és az (EU) 2020/409 (3) határozatával jóváhagyta a Szamoai Független Állam (a továbbiakban: Szamoa), illetve a Salamon-szigetek csatlakozását a megállapodáshoz. Szamoa 2018. december 21-én csatlakozott a megállapodáshoz, és azt 2018. december 31. óta ideiglenesen alkalmazza, a Salamon-szigetek 2020. május 7-én csatlakozott a megállapodáshoz, és azt 2020. május 17. óta ideiglenesen alkalmazza.
                  
               
                     (3)
                  
                  
                     Szamoa és a Salamon-szigetek csatlakozását követően módosítani szükséges a megállapodás II. mellékletét annak érdekében, hogy az említett melléklet kiegészüljön ezen országok piacra jutási ajánlatával.
                  
               
                     (4)
                  
                  
                     A megállapodás 68. cikke létrehozza a kereskedelmi bizottságot, amelynek a megállapodás végrehajtásához szükséges valamennyi üggyel foglalkoznia kell.
                  
               
                     (5)
                  
                  
                     A Tanács az (EU) 2019/1707 határozattal (4) meghatározta az Unió nevében a kereskedelmi bizottságban ezen módosítások tekintetében képviselendő álláspontot. A kereskedelmi bizottság a 2019. október 3–4-én tartott hetedik ülésén a megállapodás részes feleihez címzett ajánlást fogadott el, amely többek között a megállapodás módosítását javasolta Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében.
                  
               
                     (6)
                  
                  
                     A megállapodás 13. cikke úgy rendelkezik, hogy a kereskedelmi bizottság megállapodással módosíthatja a II. mellékletet bármely megfelelőnek ítélt módon. Ennek megfelelően a kereskedelmi bizottság a nyolcadik ülésén be fogja tudni vezetni a megállapodás említett technikai módosítását Szamoa és a Salamon-szigetek csatlakozásának figyelembevétele érdekében.
                  
               
                     (7)
                  
                  
                     Az Uniónak meg kell határoznia a javasolt módosítás tekintetében a kereskedelmi bizottságban, annak nyolcadik ülésén képviselendő álláspontot.
                  
               
                     (8)
                  
                  
                     Az Unió nevében a kereskedelmi bizottságban, annak nyolcadik ülésén képviselendő álláspontnak a kereskedelmi bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            Az Unió nevében a kereskedelmi bizottságban, annak nyolcadik ülésén az egyrészről az Európai Közösség, másrészről a csendes-óceáni államok közötti átmeneti partnerségi megállapodásnak a Szamoai Független Állam és a Salamon-szigetek csatlakozásának figyelembevétele érdekében történő módosítása tekintetében képviselendő álláspont a kereskedelmi bizottság határozattervezetén (5) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 7-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 272., 2009.10.16., 2. o.
         
         
            (2)  A Tanács (EU) 2018/1908 határozata (2018. december 6.) Szamoának az egyrészről az Európai Közösség, másrészről a csendes-óceáni államok közötti átmeneti partnerségi megállapodáshoz való csatlakozásáról (HL L 333., 2018.12.28., 1. o.).
         
            (3)  A Tanács (EU) 2020/409 határozata (2020. február 17.) a Salamon-szigeteknek az egyrészről az Európai Közösség, másrészről a csendes-óceáni államok közötti átmeneti partnerségi megállapodáshoz való csatlakozásáról (HL L 85., 2020.3.20., 1. o.).
         
            (4)  A Tanács (EU) 2019/1707 határozata (2019. június 17.) az egyrészről az Európai Közösség, másrészről a csendes-óceáni államok közötti átmeneti partnerségi megállapodással létrehozott kereskedelmi bizottságban Szamoa csatlakozásának és más csendes-óceáni szigetállamok jövőbeli csatlakozásának figyelembevétele érdekében a megállapodás egyes módosításaira vonatkozó ajánlás tekintetében az Európai Unió nevében képviselendő álláspontról (HL L 260., 2019.10.11., 45. o.).
         
            (5)  Lásd az ST 11630/20 sz. dokumentumot a http://register.consilium.europa.eu oldalon.